בראש ובראשונה, כאמור, נועד הפסיכומטרי לשמש כלי למיון מועמדים למוסדות להשכלה גבוהה. ציון הסכם, שמהווה את מדד הקבלה למוסדות השונים, מורכב משני גורמים שונים- שקלול הציונים בתעודת הבגרות וציון הפסיכומטרי, כאשר משקל הציון הפסיכומטרי לרוב גדול יותר.
יחד עם זאת, ישנן טענות רבות מצד מתנגדי הבחינה, רובן ככולן נוגעות להיעדר השוויוניות אותה אמורה הבחינה לייצג. זה לא סוד, הצלחה במבחן פסיכומטרי תלויה בעיקר בתרגול, מה שמשליך על סיכויי ההצלחה של הנבחנים שידם אינה משגת ואינם יכולים לממן קורס פסיכומטרי. הדבר נכון גם לגבי נבחנים שנאלצים לעבוד במשרה מלאה או במספר עבודות, מה שמותיר להם פחות שעות פנויות אותן יוכלו להקדיש לתרגול. בנוסף, למרות האפשרות להבחן במספר שפות, עדיין לא ניתן להבחן בכל שפה וכך לדוגמא – יוצאי אתיופיה מופלים לרעה בגלל שאין בחינת פסיכומטרי באמהרית.
בכל פרק של חשיבה מילולית ישנן 30 שאלות במגוון נושאים, בהם מילים וביטויים שונים בעברית, השלמת משפטים, החלפת אותיות, אנלוגיות, הבנת הנקרא, שאלות היגיון, שאלות פ.ט.ל ועוד. בכל פרק של חשיבה כמותית ישנן 25 שאלות במגוון נושאים כמותיים כמו בעיות מתמטיות, אלגברה, גיאומטריה, בעיות אחוזים, שאלות יחס, הסקת מסקנות מתרשים וכדומה. השאלות בפרקים הכמותיים של מבחן הפסיכומטרי הן שאלות ברמה מדורגת. בכל פרק אנגלית ישנן בין 27 ל - 29 שאלות בנושאים שונים באנגלית כמו מילים נרדפות, אוצר מילים, השלמת משפטים וניתוח קטעי הבנת הנקרא.